cyanic-selkie/wikianc huggingface dataset:
The Lady from the Sea (TV 1953)
Skuespillet var oversatt til engelsk av Max Faber.
Harold Clayton var produsent.
Mottagelse
John Wyver, som anmeldte episoden i 2011, mente at stykket «kan nytes som TV-drama av første klasse i dag uten at man gjør tidsmessige tilpasninger» og «Irene Worth krever oppmerksomhet og vekker den akkurat på samme måte som jeg minnes at Vanessa Redgrave gjorde det i Roundhouse».
Berit Reisel
Reisel ble født i en svensk flyktningleir, etter at foreldrene flyktet fra Norge under holocaust. De bosatte seg i Norge igjen i 1947.
I Skarpnesutvalget representerte Reisel Det Mosaiske Trossamfund. Sammen med Bjarte Bruland utgjorde hun utvalgets mindretall, men regjeringen valgte likevel å følge Reisel og Brulands anbefaling. Hun ble senere leder i stiftelsen Senter for studier av Holocaust og livssynsminoriteter.
I 2021 utga Reisell boken «Hvor ble det av alt sammen?» Plyndringen av jødene i Norge om arbeidet i Skarpnes-utvalget og prosessen bak den økonomiske oppreisningen til de norske jødene.
FK Radnički Niš
FK Radnički Niš (stiftet 24. april 1923) er en serbisk fotballklubb fra Niš. Klubbens beste plassering er en 2. plass i Superligaen i 2018–19.
Richmondia
Richmondia er en slekt av biller som tilhører den artsrike familien bladbiller (Chrysomelidae).
Utseende
En middelsstore, bred, blankt svart bladbille. Dekkvingene har markerte "skuldre" og et par smale, opphøyde knøler nær midten som bakover går over til buede lengderibber. Oversiden er uregelemessig, litt rynkete punktert. Pornotum er rundet, bare omtrent halvpartebn så bredt som dekkvingene. Antennene er noe krafgtige, omtren to tredjedeler så lange som kroppen. Beina er forholdsvis slanke.
Utbredelse
Slekten er utbredt i Australia (New South Wales).
Systematisk inndeling
Inndelingen følger.
Vitenskapsåret 1582
Vitenskapsåret 1582 er en oversikt over hendelser, prisvinnere, fødte og avdøde personer med tilknytning til vitenskap i 1582.
Halmstads BK
Halmstads Bollklubb er en svensk fotballklubb som holder til i Halmstad. Klubben har vunnet den svenske serien fire ganger, og den svenske cupen én gang. De er kjent for å gjøre det bra med små ressurser.
Klubben fikk internasjonal anerkjennelse da den høsten 1995 vant 3-0 over den italienske klubben Parma AC i den første av to kamper i Cupvinnercupen. De gikk dog ikke videre, da de tapte 4-0 i returoppgjøret.
Spillerstall
Oppdatert 27. april 2023.
Jaimie D’Cruz
D'Cruz startet som musikkjournalist, og grunnla hip-hip magasinet YOUCH, som han var redaktør for mellom 1990 og 1998. I 1998 begynte han med TV-dokumentarer for britiske Channel 4.
Hans første dokumentarfilm som ikke var produsert for TV, var Exit Through the Gift Shop, produsert av D'Cruz regissert av Banksy. For denne filmen ble han både Oscar- og BAFTA-nominert.
Mosambikisk metical
Metical (flertall: meticais; ISO 4217:MZN) er valutaen som benyttes i Mosambik, forkortet med symbolet MZN eller MTn. Den er delt inn i 100 centavos, men de er ikke lenger i bruk på grunn av inflasjon etter valutaens introduksjon.
Liste over flaggbærere for Maldivene under OL
Liste over flaggbærere for Maldivene under OL inneholder samtlige idrettsutøvere som har båret Maldivenes flagg under åpningsseremoniene til sommer- og/eller vinter-OL.
Kōdansha
Kōdansha (株式会社講談社, Kabushiki-gaisha Kōdansha) er et av Japans største forlag, og blant mye annet en stor produsent av manga. Forlaget ble grunnlagt i 1909 og har sitt nåværende hovedkvarter i Tokyo.
Forlaget gir blant annet ut tidsskriftet Shūkan Gendai.
Blant mangatitlene er Sailor Moon, Ah! my goddess, Akira, Blade of the Immortal, BLAME!, FLCL, Great Teacher Onizuka, Love Hina, Power!! og Tokyo mew mew.
Forlaget har også en mindre animeproduksjon, som i hovedsak består av filmatiseringer av deres egne mangaserier, men også andre produksjoner som en film om Barbapappa.
Dalavatnet (Flatanger)
Dalavatnet er en innsjø i Flatanger kommune i Trøndelag. Den er regulert som magasin for Scheldefoss kraftverk.
Historisk revisjonisme
Historisk revisjonisme betegnes i historiografien som nyfortolkning av ortodokse syn på historiske bevis, motivasjoner eller beslutningsprosesser som omgir en historisk hendelse. Selv om begrepet «revisjonisme» som regel er benyttet negativt, er jevnlig revidering av historien eller tolkninger av historien, en del normal forskerprosess i å skrive historie.
Således er historisk revisjonisme enten:
Et kjent eksempel på historisk revisjonisme er forsøk på revurdering av holocaust, hvor den allment aksepterte påstanden om planlagt, systematisk utryddelse av rundt 6 millioner jøder, cirka 400 000 sigøynere og 250 000 funksjonshemmede og homofile benektes. En kjent historiker som har arbeidet innenfor historisk revisjonisme er David Irving. Andre kjente holocaustrevisjonister fra det 20. århundre er Harry Elmer Barnes, David Hoggan, Paul Rassinier, Robert Faurisson og Arthur R. Butz.
Tilsvarende har den tyrkiske regjeringen benektet folkemordet på armenerne i Lilleasia etter Første verdenskrig. Både anslagene deres over antallet døde og hvorvidt dette var et planlagt folkemord, er fortsatt sterkt kontroversielt. Andre kjente eksempler på konflikter hvor revisjonister presenterer andre, lavere tall for antall døde i konflikter, finner vi fra enkelte historikere eller hele forskningsmiljøer i Kroatia (om Ustasjas folkemord), i Serbia (om Bosnia-krigen og Srebrenica), og i Europa generelt (om antall drepte i konsentrasjonsleirene i andre verdenskrig).
Deler av revisjonismen er revisjon av det etablerte synet på holocaust, deler er revisjon av den generelle krigshistorien. For å unngå misforståelse/feilassosiasjon er derfor begrepet gjerne unngått av andre historikere om sin egen virksomhet når de ser på nytt (revidere = «se på nytt») og omvurderer historieskrivning på et eller annet område.
Styring og koordinering av tjenester i e-forvaltning
Styring og koordinering av tjenester i e-forvaltning, eller Skate, er et strategisk samarbeidsråd og rådgivande organ til Digitaliseringsdirektoratet og digitaliseringsministeren.
Skate skal bidra til en samordnet digitalisering av offentlig sektor som gir gevinster for innbyggerne, næringslivet, frivillig sektor, og offentlige virksomheter.
Digitaliseringsdirektoratet er sekretariat for Skate.
Gassolje
Gassolje må ikke forveksles med gasoline (som er bensin) eller flytende petroleumsgass (LPG) eller flytende naturgass (LNG)
Liste over flaggbærere for Mali under OL
Liste over flaggbærere for Mali under OL inneholder samtlige idrettsutøvere som har båret Malis flagg under åpningsseremoniene til sommer- og/eller vinter-OL.
Caofeidian (Tangshan)
Caofeidian er et bydistrikt  i provinsen Hebei i Folkerepublikken Kina. Det ligger under byprefekturet Tangshan.
Det var tidligere et fylke, ved navn Tanghai (kinesisk: 唐海县; pinyin: Tánghǎi Xiàn.
Distriktet ligger ved Bohaibukten.
Det hadde 136,590 innbyggere i 1999.
Administrative enheter
Storkommuner:
Luna Park
Luna Park er en fornøyelsespark i St. Kilda i Melbourne, Australia. Den åpnet i 1912 og er kjent for å ha den eldste berg-og-dal-bane i tre som fremdeles er i bruk. Under første verdenskrig var fornøyelsesparken bare sporadisk åpen på grunn av mangel på reservedeler.
Norske Harehundklubbers Forbund
Norske Harehundklubbers Forbund (NHKF) er en sammenslutning av distriktsklubber som organiserer 18 harehundklubber rundt om i Norge. Forbundet ble stiftet i 1954 og utgir årlig fire utgaver av tidsskriftet Harehunden. Arbeidet med de ulike støverrasene (12) organiseres i såkalte raseringer (11). Av de tolv hunderasene som inngår i forbundet har elleve egne raseringer. Istarskistøver mangler fortsatt egen rasering.
Lesothisk loti
Loti (flertall maloti; ISO 4217:LSL) er valutaen i kongeriket Lesotho i det sørlige Afrika. Den er delt inn i 100 lisente (entall sente). ISO 4217-koden for valutaen er LSL. Sentralbanken er Lesothos sentralbank.
Etter å ha benyttet sørafrikansk rand, og før det sørafrikansk pund, innførte Lesotho sin egen pengeenhet i 1980. Loti betyr «fjell» på sesotho.
Gjennom Common Monetary Area er lotien låst mot sørafrikansk rand, slik at én loti er verdt én rand. Begge valutaene er aksepterte i Lesotho.
Myntrekken omfatter valørene 5, 10, 20 og 50 lisente og 1, 2 og 5 loti (2018). Sedler pålydende 2, 5, 10, 20, 50, 100 og 200 loti.
Mahatma Otoo
Mahatma Osumanu Otoo (født 6. februar 1992 i accra) er en ghanesisk fotballspiller som spiller for Sogndal. Otoo er angrepsspiller og fungerer primært som en midtspiss. Otoo kom fra den ghanesiske klubben Hearts of Oak.
Han har tidligere spilt for bl.a. Sporting St. Mirren, Hearts of Oak og Esperance Sportive de Tunis.
Super 8
Super 8 er en amerikansk sci-fi-thriller og mysteriefilm fra 2011 skrevet og regissert av J.J. Abrams. Hovedrollene spilles av Joel Courtney, Elle Fanning og Kyle Chandler. Steven Spielberg var involvert på produsentsiden.
Filmen ble godt mottatt av anmelderne og ble en stor publikumssuksess.
Handling
Politimester Jack Lamb og hans 14-årige sønn Joe sørger over tapet av kona. Jack skylder på hennes medarbeider Louis Dainard for dødsfallet, siden kona tok over skiftet hans.
Litt senere bestemmer seks venner seg for å spille inn en film rett ved jernbanestasjonen. Blant disse finnes Joe og Dainards datter, Alice, som mot fedrenes vilje har blitt nære venner. Dessverre blir ikke dagen som de hadde håpet, når de blir vitner til en togulykke.
Det viser seg at togulykken ikke var en ulykke, men at ett eller annet overnaturlig har entret byen. Men ingen vet hensikten bak. Jack og Joe blir involvert i etterforskningen på forskjellige måter, mens Joe og vennene hans på egen hånd leter etter Alice, som de har hørt ble kidnappet av vesenet.
De Liberale
De Liberale – Europapartiet (DLE) var et norsk sosialliberalt politisk parti.
Forberedelsene til partiet De Liberale begynte i 1988 da Det Liberale Folkepartiet (1972–1988) slo seg sammen med Venstre, da enkelte DLFere ikke ønsket å bli med over i det sammenslåtte partiet. Tor-Ingar Østerud var initiativtaker til et nytt sosialliberalt parti, og det nye partiet hadde kampen for norsk medlemskap i Det europeiske fellesskap som sin mest sentrale sak.
Feelgood Scene Film & TV
Selskapet fokuserer primært på produksjoner innen sjangrene humor og underholdning – og er kjent for å stå bak TV-produksjonene Torsdag kveld fra Nydalen, Helt perfekt, Torsdagsklubben, Brille, Nårje, Neste sommer, Roast fra Chat Noir og Dansken & Fingern. Feelgood har sin daglige virksomhet i Nydalen i Oslo. Daglig leder siden 2017 er Lasse Hallberg.
De Liberale
De Liberale (med formelt navn De Liberale – Europapartiet) ble offisielt stiftet på Bekkestua Bibliotek i Bærum 21. januar 1989. Tor-Ingar Østerud ble formann, mens Emse Lote ble nestleder. Ved siden av kampen for norsk EF-medlemskap var miljøvern og en total omlegging av norsk jordbrukspolitikk sentrale temaer i det nye partiets politiske plattform.
Feelgood Scene Film & TV
Selskapets datterselskap, Feelgood&iStage, produserer show for scenen og står som management for en rekke norske komikere.
De Liberale
Ved Stortingsvalget 1989 stilte De Liberale liste i Akershus, Oslo, Telemark, Vest-Agder, Hordaland, Sogn og Fjordane, Møre og Romsdal, Østfold og Vestfold. Partiet fikk totalt 470 stemmer.
Feelgood Scene Film & TV
Feelgood er det produksjonsselskapet som har vunnet flest Gullruter i humorsjangeren med totalt seks seire, sist med produksjonen Basic bitch i 2022. Selskapet vant også Humorprisen fire år på rad (2010, 2011, 2012 og 2013).
Eierskap og oppkjøp
Selskapet ble stiftet i 2003 av komiker og produsent Thomas Giertsen. Foruten Giertsen ble de øvrige aksjene i selskapet eid av produsenter, tekstforfattere og komikere som er tilknyttet virksomheten.
I 2010 kjøpte Sony Music majoriteten av aksjene i selskapet, og Lena Midtveit trådte inn som styreleder i selskapet. I løpet av de neste syv årene i Sony Musics eierskap hadde selskapet følgende daglige ledere: Thomas Giertsen, Magnus Ravlo Stokke, Olav Øen og Lena Midtveit.
De Liberale
I 1992 ble De Liberale omgjort til Det Liberale Folkepartiet (1992–2017), etter at dette navnet ble frigitt.
Feelgood Scene Film & TV
Eierskap og oppkjøp
Sommeren 2013 kjøpte Feelgood SFT selskapet Funkenhauser Productions som var eid av Bård Tufte Johansen, Harald Eia og Lars Hognestad. Oppkjøpet gjorde at mange av landets fremste komikere ble samlet i ett selskap. Våren 2015 meldte også komiker Henrik Elvestad overgang til Feelgood.
I 2017 kjøpte det danske produksjonshuset Monday Productions AS alle aksjene i Feelgood Scene Film og TV, foruten de som ble eid av Thomas Giertsen, og Lasse Hallberg gikk inn som daglig leder.
TV- og radioproduksjoner
Feelgood har stått for en lang rekke TV- og nett-TV-produksjoner, blant annet for TV 2, NRK, TVNorge/Discovery+, TV3, VGTV og Dagens næringsliv.
Her er et utvalg (sortert etter premiereår, prosjekter som gått over flere sesonger nevnes kun ved premiereår):
Nominasjoner og priser
Feelgood og aktører i de ulike TV-produksjonene har fått flere nominasjoner og priser fra Gullruten og Komiprisen, og har enkeltnominasjoner fra blant annet Emmy. Fra 2010 til 2013 vant Feelgood prisen for beste humorserie fire år på rad i Gullruten.
Komiprisen har ført til 42 nominasjoner, hvorav 5 priser. Gullruten har gitt 35 nominasjoner, hvorav 8 priser. Flest nominasjoner har gått til Tordag kveld fra Nydalen med 18 nominasjoner (hvorav fem priser), Helt perfekt har fått 18 nominasjoner (hvorav 5 priser), Neste sommer med 10 nominasjoner (hvorav 3 priser) og En god nummer to har fått 6 nominasjoner (hvorav 1 pris).
I tillegg har både Else Kåss Furuseth og Thomas Giertsen fått Wenche Foss' ærespris i henholdsvis 2012 og 2014 for å «i sterk grad kunne forbindes med Wenche Foss' livsglede og engasjement».
Katrine Greis-Rosenthal
Katrine Greis-Rosenthal (født 1985) er en dansk skuespiller utdannet ved Den Danske Scenekunstskole. Hun er blant annet kjent for rollen som Jakobe Salomon i filmen Lykke-Per.
TV-serier
I tillegg til overnevnte, har hun også hatt teaterroller.
Rettsinformatikk
Rettsinformatikk er et fagområde som ser på juridiske problemstillinger som oppstår i forbindelse med bruken av informasjons- og kommunikasjonsteknologi (IKT). Fagfeltet er også opptatt av juridiske problemstillinger knyttet til bruken av IKT i jussens verden, eksempelvis når selvangivelse behandles av dataprogrammer og ikke menneskehender.
I Norge foregår det meste av forskningen innen faget ved Senter for rettsinformatikk (SERI) ved Universitetet i Oslo, som også utgir skriftserien Complex. Personer som har bidratt til utviklingen av faget i Norge er professorene Jon Bing, Dag Wiese Schartum, Lee Bygrave og Olav Torvund.
Ved det juridiske fakultet på Universitetet i Oslo ble forsknings- og utviklingsvirksomheten omkring "jus og edb" startet i 1970 av professor Knut S. Selmer og professor Jon Bing. I 1971 ble aktivitetene organisert i en egen "Avdeling for edb-spørsmål", som senere ble omdannet til Institutt for rettsinformatikk (IRI). Fra og med sommeren 2006 gikk IRI over til å bli Senter for rettsinformatikk (SERI), lagt til Institutt for privatrett.
Ferguson
Ferguson ble grunnlagt av Harry Ferguson fra Irland. Mest kjent er Ferguson TE20 – den såkalte «Gråtassen». Ferguson slo seg sammen med Massey Harris, og det nye navnet ble Massey Ferguson.
FK Radnik Surdulica
FK Radnik Surdulica (stiftet 1926) er en serbisk fotballklubb fra Surdulica.
Malawisk kwacha
Kwacha (MWK) har vært myntenheten i Malawi siden 1971. Da erstattet den malawiske pund med en kurs på 2 kwacha = 1 pund. Den deles i 100 tambala. Kwacha er også myntenheten i Zambia.
Navnet kwacha er avledet av macâca betyr «soloppgang» på bemba, mens tambala betyr «hane» på nyanja.
Yutian (Tangshan)
Fylket hadde 642,581 innbyggere i 1999.
Kulturminner
Jingguang-tempelet (Jingguang si, 净觉寺) ble i 2006 oppført på Folkerepublikken Kinas liste over kulturminner.
Gypsy
Gypsy er en amerikansk musikal fra 1959 av Jule Styne (musikk), Stephen Sondheim (sangtekster), Arthur Laurents (manus) og Jerome Robbins (regi og koreografi).
Skaperne av musikalen West Side Story (med unntak av Leonard Bernstein) sto også bak Gypsy. Musikalen er basert på en sann historie, om den legendariske striptease-artisten Gypsy Rose Lees humoristiske memoarer. Musikalen handler om hvordan Gypsys dominerende mor kjemper for å gjøre sine to døtre barnestjerner i vaudevillebransjen, og hvordan Gypsy til slutt slår igjennom ved å strippe. Robbins tenkte at musikalen kunne være en hyllest til den enkle underholdningen i gamle dager, men mye ble imidlertid bygget rundt Ethel Merman, som spilte Gypsys mor Rose i originaloppsetningen.
Musikalen har sjelden blitt satt opp utenfor USA (og aldri i Norge), men regnes likevel som en av sjangerens beste. Den har blitt satt opp på Broadway opptil flere ganger med kjente skuespillere: 1974 med Angela Lansbury, 1990 med Tyne Daly og 2005 med Bernadette Peters. En TV-versjon med Bette Midler kom i 1993, og en filmversjon ble utgitt i 1962 med Natalie Wood i tittelrollen.
Leif Helge Kongshaug
Leif Helge Kongshaug (født 31. juli 1949 i Averøy) er en norsk gårdbruker og politiker (V). Han var innvalgt på Stortinget fra Møre og Romsdal 1997–2001 og 2005–2009. Kongshaug var statssekretær i Landbruksdepartementet fra 19. oktober 2001 til 30. september 2005.
Han var ordfører i Averøy 1986–1997.
Kongshaug var lærer 1974–1978, rådgiver 1978–1986, og er gårdbruker fra 1985.
Roosevelt Hotel (Hollywood)
Roosevelt Hotel er et historisk hotell i spansk stil som har adressen 7000 Hollywood Boulevard i Hollywood i Los Angeles i California. Hotellet har fått sitt navn fra Theodore Roosevelt. Byggingen ble finansiert av en gruppe som inkluderte Douglas Fairbanks, Mary Pickford og Louis B. Mayer. Det åpnet første gang 15. mai 1927. Det kostet USD 2,5 millioner å bygge dette 12 etasjers bygget som har 300 rom og suiter. Det blir nå drevet av Thompson Hotels.
Etter en omfattende oppussning i 2005 har hotellet blitt mer brukt i filmer og for Hollywoods natteliv. Hotellet har blitt mer populært blant Hollywoods yngre garde de siste årene, mye på grunn av den trendye nattklubben Teddy's, som ligger i hotellets hovedlobby.
ACAM
Acam var en liten danskprodusert traktor med en 17 hestekrefters Ford Prefect-motor. Den ble produsert av A/S Chr. Andersens Maskinfabrik, derav navnet, den ble imidlertid også solgt under navnet «Saxon». Motoren var den samme som satt i Ford Anglia på 1950-tallet. Acam ble laget fra 1953 til 1956 i ca. 300 eksemplarer.
Medina
Medina er en by i Saudi-Arabia hvor Muhammed opprettet verdens første moské, al-Masjid an-Nabawi. Byen het Ya th rib i førislamsk tid. Den er administrasjonssentrum i provinsen Medina, og regnes som islams nest helligste by etter Mekka.
Saudi-Arabias fjerde største flyplass, Prince Mohammad bin Abdulaziz Airport, ligger ved Medina.
Liste over flaggbærere for Malta under OL
Liste over flaggbærere for Malta under OL inneholder samtlige idrettsutøvere som har båret Maltas flagg under åpningsseremoniene til sommer- og/eller vinter-OL.
Hans-Peter Ferner
Hans-Peter Ferner (født 6. juni 1956 i Neuburg an der Donau) er en tysk tidligere friidrettsutøver som konkurrerte for Vest-Tyskland på mellomdistanse. Hans store meritt er gullmedaljen på 800 meter fra EM 1982 i Athen, hvor han overraskende slo løperlegenden Sebastian Coe.
Zanhuang
Fylket hadde 222,039 innbyggere i 1999.
Kulturminner
Zhipingtempelets pagode (Zhiping si shi ta, 治平寺石塔) ble i 1996 oppført på Folkerepublikken Kinas liste over kulturminner.
Administrative enheter
Storkommuner: Kommuner:
Victorie Wiltersen
Victorie Wiltersen (f. ca. 1998) er en fiktiv person, og barnet av Rulle Wiltersen og Fleur Delacour i bøkene om Harry Potter. Det er avslørt at hun hadde et forhold med Nymfadora Dult og Remus Lupus' sønn Teddy Lupus.
Teateråret 1867
Teateråret 1867 er en oversikt over hendelser, verk, fødte og avdøde personer med tilknytning til teater i 1867.
Luan (Tangshan)
Luan (kinesisk: 滦县; pinyin: Luán Xiàn) er et fylke i provinsen Hebei i Folkerepublikken Kina. Det ligger under byprefekturet Tangshan.
Fylket hadde 533,606 innbyggere i 1999.
Administrative enheter
Storkommuner:
Samferdsel
Luan er stoppested på den viktige jernbanelinen Jinghabanen som løper fra Beijing til Harbin via blant annet Tianjin, Tangshan, Shenyang og Changchun.
Kinas riksvei 205 passerer gjennom området. Den begynner i Shanhaiguan og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo,Huai'an, Nanjing, Wuhu, Sanming, Heyuan og Huizhou.
Åse Ljones
Åse Ljones (født i 1954) er en norsk tekstilkunstner. Hun mottok Kunsthåndverkprisen under Norske Kunsthåndverkeres årsutstilling i 1992.
Utdannelse
Hun studerte ved Bergen Tegne- og Malerskole (1983–1984) og Statens høgskole for kunsthåndverk og design (1984–1989).
Samlinger
Hun er innkjøpt av blant annet Oslo Kommune, Nasjonalmuseet, KODE 1 og Nordenfjeldske Kunstindustrimuseum.
Bohumiljania
Bohumiljania er en slekt av biller som tilhører den artsrike familien bladbiller (Chrysomelidae).
Utseende
Middelsstore til ganske store (8 - 23 millimeter), avlange, halvmatte, brunlige eller grønnlige, fint punkterte bladbiller. Antennene er tynne og rundt halvparten så lange som kroppen. Pronotum er rundet, litt smalere enn de jevnbrede dekkvingene, som har læraktig overflate. Beina er forholdsvis korte.
Levevis
Artene er knyttet til regnskog og andre fuktige skoger. De er i alle fall delvis aktive om natten og kommer til lys. Billene lever på planter i myrtefamilien.
Utbredelse
Slekten er utbredt på Ny-Caledonia.
Systematisk inndeling
Inndelingen følger.
Les Eyzies-de-Tayac-Sireuil
Les Eyzies-de-Tayac-Sireuil er en kommune i det franske departementet Dordogne i regionen Nouvelle-Aquitaine i det sørvestlige Frankrike.
Kommunen er særlig kjent som hjemstedet til Lascauxgrotten med hulemaleriene, Abri de Cro-Magnon – hvor det første Cro-Magnon-mennesket ble funnet, og mange av de øvrige lokalitetene i verdensarvområdet Hulemalerier og prehistoriske bosettinger i Vézèredalen.
Befolkningsutvikling
Antall innbyggere i kommunen Les Eyzies-de-Tayac-Sireuil
Ole Ivars på farten
Ole Ivars på farten er et musikkalbum med Ole Ivars, utgitt i 1974.
League of Ireland Premier Division
League of Ireland Premier Division (irsk: Príomhroinn Sraith na hÉireann) er det øverste nivået i irsk toppfotball for herrer under League of Ireland. Ligaen ble grunnlagt i 1985 etter at League of Ireland ble delt i to serier, som deretter ble kalt League of Ireland Premier Division (nivå 1) og League of Ireland First Division (nivå 2).
Premier Division består av ti lag, hvor nummer ti rykker ned til First Division, mens lag nummer ni og åtte spiller kvalifisering mot henholdsvis nummer to og tre i First Division. Vinneren av Premier Division går inn i andre kvalifiseringsrunde til Mesterligaen, mens lag nummer to og tre går inn i henholdsvis andre og første kvalifiseringsrunde i Europaligaen.
UEFA-ranking (2022)
''UEFA-rangering foran 2022/23-sesongen. ''
Liste over flaggbærere for Marokko under OL
Liste over flaggbærere for Marokko under OL inneholder samtlige idrettsutøvere som har båret Marokkos flagg under åpningsseremoniene til sommer- og/eller vinter-OL.
Vi e’ på vei til USA
Vi e' på vei til USA er et musikkalbum med Ove Thue, utgitt i 1994.
9. divisjon fotball for menn (Oslo)
9. divisjon fotball for menn (Oslo) er en regionalliga i fotball under Oslo Fotballkrets. Siden 2018 har 9. divisjon vært det laveste nivået i Oslo.
Jorma Härkönen
Jorma Kalevi Härkönen (født 17. mai 1956 i Saari) er en finsk tidligere mellomdistanseløper, best kjent for å ha vunnet bronsemedalje på 800 meter under EM 1982 i Athen. I dette løpet slo østtyske Hans-Peter Ferner overraskende storfavoritten Sebastian Coe.
Frie teatergrupper
Frie teatergrupper eller frie scenekunstgrupper arbeider utenfor teaterinstitusjonene, og gjerne med utgangspunkt i andre teatertradisjoner og teaterformer enn dem som ofte blir presentert på institusjonsteatrene. Uttrykket varierer innenfor alle typer genrer og teaterformer – fra figurteater, eksperimentelt fysisk teater, musikkteater, politisk teater, performance og dans, til mer tradisjonelle klassiske teateroppsetninger. Generelt sett kan man si at frie sceniske grupperinger/konstellasjoner ofte arbeider prosjektbasert i kortere ellere lengre perioder med et begrenset antall produksjoner.
I Norge kan prosjektbaserte sceniske konstellasjoner søke produksjonsstøtte fra Norsk kulturråd.
Sven-Ingvars
Sven-Ingvars er ei popgruppe/danseband fra Slottsbron i Grums i Sverige.
Bandet ble dannet i 1956 og besto av Sven Svärd, Ingvar Karlsson og Sven-Erik Magnusson. Magnusson døde i 2017. I begynnelsen besto repertoaret av populære rockelåter som «Diana», «Buona Sera», «Guitar Boogie» og «Let's Think About Living». Etter hvert fikk bandet to medlemmer til, bassisten Rune Bergman og saksofonisten Sven-Olof Petersson. I 1961 kom Sven-Ingvars' store gjennombrudd med låten «Te dans mä Karlstatösera». Sven-Erik sang på värmlandsk og ble ett av 1960-tallets største jenteidoler. Sven-Ingvars var enormt populære på 1960-tallet, sanger som «Säg inte nej, säg kanske», «Kristina från Wilhelmina», «Fröken Fräken» og «Min gitarr» havnet på Svensktoppen og solgte til gull. Etter en mindre vellykket film, Under ditt parasoll (1967), dalte populariteten.
Sven-Ingvars kom tilbake i 1971, da de ga ut en LP med sanger av Gustaf Fröding. I begynnelsen av 1990-tallet dro en 60-tallsbølge inn over Sverige, og Sven-Ingvars ble igjen populære. I 1991 opptrådte bandet på Hultsfredsfestivalen. Da var Patrik Karlsson med som bassist, han spilte i Sven-Ingvars fra 1988 til 2009.
Sven-Ingvars har hatt 55 låter på Svensktoppen, bare slått av Sten & Stanley som har hatt 61 låter der. Sven-Ingvars ble innvalgt i Swedish Music Hall of Fame i 2016.
Drillarguri
Drillarguri var Norges eneste drillkorps for homofile menn. Stein Ove Breen fikk ideen til Drillarguri da han deltok på et sikrere sex-seminar i Drøbak i starten av HIV-epidemien. Sammen med seks andre menn som deltok på samme seminar, etablerte de Drillarguri i januar 1991. Navnet Drillarguri er en humoristisk hentydning til sagnskikkelsen Prillarguri. Deres motto var «Vær så mye mann at du våger å være kvinne!»
Bakgrunn
Drillarguri debuterte på scenen i egen lagde uniformer på Dizzie Showteater i Oslo i februar 1991, under kåringen av Dragqueen of the Year. Drillarguri mottok finansiell støtte fra helsemyndighetene, og var en viktig del av å synliggjøre og skape oppmerksomhet rundt kampen mot HIV og aids. De hadde som mål å sette fokus på sikrere sex i det skeive miljøet, ved å påvirke med utradisjonelle og humoristiske virkemidler. De var en del av organisasjonsmiljøet som ønsket å være HIV forebyggende, og samtidig solidaritets skapende for HIV-smittede. De deltok med humoristiske innslag på arrangementer i det skeive miljøet som frontet sikrere sex.
Medlemmene opptrådte under artistnavn, blant andre kan nevnes Dolores Farwaway, La Linja Baumwolle, Gurimalla og Renate Beate.
Breen døde av aids i 1994, 34 år gammel. Drillarguri fortsatte å opptre utover 1990-årene, og ble aldri offisielt oppløst.
VM i friidrett 2013 – 100 meter hekk kvinner
Øvelsen 100 meter hekk damer ved VM i friidrett 2013 ble avholdt på Luzjniki stadion den 16. og 17. august.
Forsøksheat
Kvalifisering: De første fire i hvert heat (Q) of de de fire raskeste ellers (q) gikk videre til semifinalene.
Vind: Heat 1: −0.5 m/s, Heat 2: −0.5 m/s, Heat 3: −0.5 m/s, Heat 4: −0.4 m/s, Heat 5: −0.8 m/s.
Semifinaler
Kvalifisering: Første to i hvert heat (Q) og de to raskeste ellers (q) gikk videre til finalen.
Finale
Finale ble avholdt kl 19.50.
Hôtel-Dieu de Paris
Historie
Det ble grunnlagt i 651 av biskopen av Paris, Landericus (Saint Landry) som et beskjedent herberge – og i pakt med det som var vanlig i umiddelbar nærhet til biskopens katedral. Det fikk den hellige Kristoffer som vernehelgen, og ble bygd som et uttrykk for kristen barmhjertighet og gjestmildhet. Dette var det eneste hospital i Paris frem til renessansen. Dets to bygninger den gang stammet fra 600-tallet og 1600-tallet.
I årene 1868-1878, i samband med Georges-Eugène Haussmanns bysanering, ble de gamle bygningene revet og erstattet av de nåværende.
Kjente medisinere
Blant de medisinere som virket ved Hôtel-Dieu, var:
Duck Sauce
Duck Sauce er en amerikansk/canadisk DJ-duo stiftet i 2009. Gruppen består av Armand Van Helden og A-Trak.
Sommeren og høsten 2010 fikk gruppen sitt gjennombrudd med låten «Barbra Streisand», oppkalt etter sangartisten med samme navn.
Etter å ha vært inaktiv siden 2014, er det nå håp for et "comeback". A-trak delte på starten av årskifte 2020, en video av 2 flygende ender med tittelen "2020"
Vasa lufthavn
Vasa lufthavn (finsk: Vaasan lentoasema, Svensk: Vasa flygplats) (IATA: VAA, ICAO: EFVA) er lokalisert 9 km sørøst for Vasa by. Den er den 5. største flyplassen i Finland, målt i antall passasjerer. I 2007 reiste 321 928 passasjerer gjennom flyplassen. Flyselskaper som bruker Vasa lufthavn er Blue1, Finnair og Finncomm Airlines. Flyplassen brukes også til charterturer til Bulgaria, Kanariøyene, Hellas, Spania, Tyrkia og Thailand.
Jing (Hengshui)
Jing (kinesisk: 景县; pinyin: Jǐng Xiàn) er et fylke i provinsen Hebei i Folkerepublikken Kina. Det ligger under byprefekturet Hengshui.
Fylket hadde 485,168 innbyggere i 1999.
Kulturminner
Familien Fengs graver (Fengshi muqun, 封氏墓群) fra Det nordlige Wei-dynastis til Suidynastiets tid, Sarirastupaen i Kaifutempelet (Kaifu si sheli ta, 开福寺舍利塔) og familien Gaos graver fra Der nordlige Qi-dynastiets tid (Bei Qi Gao shi muqun, 北齐高氏墓群) er oppførte på Folkerepublikken Kinas liste over kulturminner.
Administrative enheter
Storkommuner:
Kommuner:
Divock Origi
Divock Okoth Origi (født 18. april 1995) er en belgisk fotballspiller som spiller for den italinske klubben.
Tidlig liv og familie
Origi er født inn i en familie av fotballspillere. Hans far, Mike, spilte for KV Oostende (da Divock ble født) og Racing Genk, blant flere belgiske klubber, samt det kenyanske landslaget. Hans onkel, Austin Oduor, spilte for Gor Mahia i kenyansk serie, mens hans andre onkler Gerald og Anthony spilte for Tusker Hans søskenbarn Arnold spilte som keeper for Lillestrøm i den norske Eliteserien, og det kenyanske landslaget.
Liverpool og lån tilbake til Lille
Etter Origis opptreden i fotball-VM 2014 ble han koblet til Premier League-klubben Liverpool. Den 29. juli 2014 annonserte så Liverpool at de hadde fullført en overgang for £10 millioner for Origi, som signerte en femårskontrakt, men ble umiddelbart lånt tilbake til Lille for 2014–15 sesongen av Ligue 1. Hans første seriekamp i sesongen mot Metz endte målløst, før han ble matchvinner i 1-0 seieren borte over Caen 15. august, der han satte en straffe etter selv å ha blitt felt. Han ble skadet mot slutten av kampen, og ble byttet ut. 26. august spilte Origi i den andre av to Mesterligakvalifiseringskamper mot Porto, men ble slått 0-3 sammenlagt, men Lille gikk videre til gruppespillet i Europaligaen. Han gikk tilbake til Liverpool sommeren 2015.
Landslaget
Den 13. mai 2014 ble han tatt ut til å representere Belgia under VM i Brasil.
Han ble tatt ut i s EM-tropp til EM i Frankrike 2016.
Colin Davis
Colin Rex Davis (født 25. september 1927, død 14. april 2013) var en britisk dirigent, kjent for sin tilknytning til London Symphony Orchestra, etter å ha dirigert det første gang i 1959. Han hadde et bredt repertoar, men var spesielt godt kjent for sitt arbeid med Mozart, Berlioz, Elgar, Sibelius, Stravinsky og Tippett.
Han var utdannet klarinettist, men hadde til hensikt å bli dirigent. Han praktiserte som freelance dirigent fra 1949 til 1957, og fikk etter dette en rekke avtaler med orkestre inkludert BBC Scottish Orchestra, BBC Symphony Orchestra og Symphonieorchester des Bayerischen Rundfunks. Han hadde også musikalske styreverv i Sadler's Wells Opera og Royal Opera House, hvor han var hoveddirigent i over femten år. Hans gjestedirektorater inkluderte Boston Symphony Orchestra, New York Philharmonic og Dresden Staatskapelle, blant mange andre.
Davis hadde stillinger som lærer ved Royal Academy of Music i London og Landesgymnasium für Musik "Carl Maria von Weber" (forberedende skole for musikk) i Dresden. Han gjorde sine første grammofoninnspillinger i 1958, og hans diskografi i løpet av de neste fem tiårene var omfattende, med et stort antall studioopptak for Philips Records og en betydelig katalog over liveopptak for London Symphony Orchestras egen label.
Den sino-vietnamesiske krig
Den sino-vietnamesiske krig (vietnamesisk: Chiến tranh biên giới Việt-Trung, kinesisk: 对越自卫反击战, pinyin: Duì yuè zìwèi fǎnjī zhàn) var en krig mellom Folkerepublikken Kina og Vietnam i 1979. Foranledningen var at Vietnam tidigere hadde invadert Kambodsja og styrtet Røde Khmer fra makten. Kina invaderte Vietnam og truet med å erobre hovedstaden Hanoi. De ble møtt av hard motstand fra vietnamesiske styrker og kineserne slo retrett etter noen ukers kamphandlinger. Kinas offisielle forklaring er at man hadde ment å «gi Vietnam en lærepenge». Sovjetunionen og de fleste andre Warszawapaktslandene uttrykte sin støtte til Vietnam, men uten å gripe inn.
Krigen anses som et sjeldent eksempel på at den sterkeste parten, her Kina, kastet bort sine fordeler. Kulturrevolusjonen førte til store problemer i den kinesiske hæren, som stort sett benyttet seg av menneskelige bølger i krigen. I etterkant ble det gjennomført en modernisering av den kinesiske hæren.
Bakgrunn
I Kambodsja hadde Vietnam støttet Røde Khmer mot den USAstøttede regjeringen ledet av Lon Nol. Da Røde Khmer og Pol Pot tok makten ble relasjonene med Vietnam imidlertid forverret, samtidig som Røde Khmer knyttet seg nærmere til Kina. På grunn av at soldater fra Kambodsja foretok innfall inn på vietnamesisk område og på grunn av ideologiske forskjeller invaderte Vietnam landet og avsatte Røde Khmer. For Kina som hadde sett Vietnam alliere seg med Sovjet, noe som hadde forsuret relasjonene mellom landene, innebar dette en ytterligere forverring av relasjonene.
Krigen
Den 17. februar 1979 begynte kinesisk artilleri å skyte inn mot vietnamesisk territorium og kort deretter invaderte Kina med 80 000 mann langs hele grensen mellom de to landene. Dette skjedde etter at Deng Xiaoping hadde besøkt Japan og USA og sagt at Vietnam skulle straffes for sin handlemåte i Kambodsja. Angrepet bestod i menneskelige bølger der man forsøkte å vinne fordel med hjelp av sin tallmessige overlegenhet i antall soldater. Men angrepet tapte raskt farten, og de kinesiske styrkene opplevde voldsomme menneskelige tap. Den vietnamesiske milits-styrken ble ansett som den mest erfarne i verden, og lyktes i å påføre den første angrepsbølgen store tap. Kommunikasjonen ble sabotert, og vellykkede vietnamesiske grenseraid og påfølgende sabotering av Kinas ammunisjonslagre førte til at de kinesiske styrkene gikk tom for artilleri-ammunisjon allerede på et tidlig stadium. Dette førte til at kineserne ble lette mål for vietnamesisk artilleri. De kinesiske styrkene fikk også store problemer med å bryte forbi tungt befestede vietnamesiske maskinvåpen-posisjoner på grunn av mangelen på artilleristøtte. Minelegging og plassering av skarpe bambusstenger var to taktikker som de vietnamesiske troppene benyttet seg av i krigen, og som viste seg å være svært effektiv.
Etter en uke med kamper innstilte kineserne. Det innledende angrepet hadde vært dårlig utført, og styrkene hadde lidd store tap. Åtte nye divisjoner ble mobilisert til grensen. En fornyet angrepsbølge klarte å erobre provinshovedstedene i provinsene Dong Dang, Lao Cai, Cao Bang og Ha Giang. Stilt ovenfor dette, benyttes vietnameserne den samme strategien som tidligere hadde gitt suksess under slaget ved Dien Bien Phu; de trakk seg ut fra byene, og tok kontroll over de omkringliggende åsene. Kineserne opplevde dermed det samme som franskmennene hadde opplevd i 1954; de ble omringet, uten mulighet til å slå til mot fienden. Vietnamesisk artilleri var lett å gjemme i åsene, og det var altfor farlig for okkupasjonsstyrkene å bevege seg langt utenfor de okkuperte byene. Gjentatte forsøk på å slå ut de vietnamesiske styrkene medførte store tap på kinesisk side, og hadde liten effekt mot de vietnamesiske styrkene.
På papiret hadde nå de kinesiske styrkene kontroll over alle de nordligste provinshovedstedene, selv om dette riktignok hadde en svært begrenset strategisk verdi. Vietnamesiske angrep fra alle kanter gjorde at de kinesiske styrkene aldri var trygge, og det var umulig å slå tilbake mot den usynlige fienden. På et eller annet tidspunkt bestemte kineserne seg for å starte en ensidig tilbaketrekning, men før dette ønsket de å ta kontroll over Lang Son. Den 2. mars ble angrepet satt igang, selv om mesteparten av styrkene allerede var på vei ut. Her benyttet vietnameserne Flygende Tigre-regimentet, og en eliteenhet ble gjort klar til å beskytte Lang Son. Imidlertid ble disse aldri satt i aksjon, ettersom man mente militsene gjorde en god nok jobb. Til slutt ble byen inntatt, samtidig som vietnameserne sikret kontroll over de omkringliggende åsene. Kineserne kontrollerte nå fire lommer på vietnamesisk territorium, men vietnamesiske geriljaaktiviteter umuliggjorde noen konsolidering av kontrollen over disse områdene. Den kinesiske planen om å tvinge Vietnam til å trekke sine styrker ut av Kambodsja for å kjempe i nord, hadde mislyktes totalt.
Tre dager senere meddelte Kina at man skulle trekke ut sine soldater, men først den 16. mars 1979 forlot den siste kinesiske soldaten Vietnam etter omfattende ødeleggelse av vietnamesisk infrastruktur under tilbaketrekningen.
Resultat
Begge sider hevdet etter krigen at de hadde vunnet. En viktig årsak til krigen fra Kinas side var Vietnams engasjement i Kambodsja og avsettelsen av Pol Pot. Vietnams nærvær ble ikke påvirket av Kinas invasjon, så i dette henseende var krigen mislykket for Kina. Den grensekonflikten som fantes mellom Kina og Vietnam ble heller ikke løst.
Forfatteren Gerald Segal uttrykker i boken Defending China at den kinesiske krigsinnsatsen var totalt mislykket: Kina feilet i å tvinge Vietnam ut av Kambodsja, de feilet i å stoppe grensestridighetene mellom de to kommuniststatene, de feilet i å kaste tvil rundt Sovjetunionens styrke, feilet i å fremstille Kina som en sterk nasjon, og feilet i å få USA med i en anti-sovjet-koalisjon.
Noe som kan ha vært et annet mål for Kina, selv om det aldri ble fremført offentlig, var å teste styrken i det samarbeide som rådde mellom Sovjetunionen og Vietnam og som var en splint i øyet på de kinesiske lederne. Sovjet uttalte sin støtte til Vietnam men truet aldri Kina militært. Dette kan ha berodd på at Vietnam så ut å klare seg selv, men kan også ha hatt å gjøre med at forholdet mellom Vietnam og Sovjet ikke var så hjertelige som de så ut til å være utad. En tredje grunn kan ha vært den ulumske geografiske beliggenheten Vietnam hadde i forhold til Sovjet, som umuliggjorde noen omfattende mobilisering av sovjetiske tropper til Vietnams unsetning. Det eneste realistiske alternativet ville vært å gjenopplive den sino-sovjetiske grensekonflikten, noe som sannsynligvis ikke var ønskelig for noen av partene.
Den diskrimineringen av kinesere som forekom i Vietnam og som ble brukt som en offisiell forklaring på krigen fra Kinas side ble forverret etter krigen, og mange kinesere valgte å flykte eller flytte fra Vietnam.
Etter krigen
Etter krigen var Vietnam meget bestemt på å forhindre en fremtidig kinesisk invasjon, og for å gjøre dette befestet de hele den sino-vietnamesiske grensen og stasjonerte 600 000 tropper der. Kina svarte med å stasjonere 400 000 tropper på sin side av grensen, og en kald krig begynte.
Mindre sammenstøt forekom på 1980-tallet, framfor alt i 1984. Landene forsøkte senere å tilnærme seg hverandre og Vietnam var det første land som gav Kina støtte for massakren på Den himmelske freds plass i 1989. En grenseavtale ble inngått i 1999 og resulterte i at Vietnam ga bort noen deler av sitt territorium til Kina. Vietnam har tidligere krevd en unnskyldning for krigen fra Kina, men har etter at relasjonene ble forbedret ikke lenger gjentatt dette kravet.
Nicholas Carmen Dattilo
Nicholas Carmen Dattilo (født 8. mars 1932 i Mahoningtown i New Castle i Lawrence County Pennsylvania i USA; død 5. mars 2004 i Camp Hill i Cumberland County i Pennsylvania) var en katolsk geistlig som var biskop av Harrisburg fra 1990 og til sin død.
Luya (distrikt)
Luya er et distrikt i provinsen Luya i regionen Amazonas i Peru. Distriktet grenser til distriktene Luya Viejo, Santa Catalina, San Jerónimo, San Cristóbal, Lámud og Trita i nord, til provinsen Chachapoyas i øst, til distriktet Lonya Chico i sør og til distriktet Conila i vest. Distriktets nasjonale statistikkode er 010509 og hovedstaden er Luya.
Nicholas Carmen Dattilo
Prest
Nicholas Carmen Dattilo ble presteviet den 31. mai 1958 av biskop John Francis Dearden av Pittsburgh.
Biskop av Harrisburg
Den 21. november 1989 utnevnte pave Johannes Paul II ham til biskop av Harrisburg. Erkebiskopen av Philadelphia, Anthony Joseph Bevilacqua, bispeviet ham den 26. januar 1990; medkonsekrerende var erkebiskopen av Baltimore, William Henry Keeler, og biskopen av Pittsburgh, Donald W. Wuerl.
Episkopalgenealogi
Hans episkopalgenealogi er:
The Cool Kids
The Cool Kids er en hiphop-duo fra Chicago, Illinois og Detroit, Michigan. Duoen består av Antoine «Mikey Rocks» Reed, som opprinnelig er fra Matteson, Illinois, og Evan «Chuck Inglish» Ingersoll, som opprinnelig er fra Mount Clemens, Michigan.
The Cool Kids' musikk har blitt utgitt primært via deres MySpace-side, men har blitt signert til uavhengige Chocolate Industries via deres egen label C.A.K.E. Recordings.
Historie
Medlemmene i The Cool Kids møttes i 2005 da Reed fant en melodi på MySpace som Ingersoll hadde produsert. De ble inspirert av gullalderens hiphop og artister som Eric B. & Rakim og LL Cool J. Ingersoll endte opp med å få booket et show med Josh Yngre fra Flosstradamus. På showet møtte duoen DJ Diplo som tilbø dem en mixtape avtale for deres uutgitte sanger. Mixtapen endte opp med å bli kalt Totally Flossed og ble utgitt på hans plateselskap Mad Decent, selv om det, men det til slutt ble utgitt på C.A.K.E. Recordings. The Cool Kids signerte også en gang med Fool's Gold Records, men forlot selskapet etter kun ha spilt inn en sang. Duoen forlot Fool's Gold etter at de følte at de ikke fikk nok oppmerksomhet: «When your boss is on tour with Kanye West, it’s easy to have timelines missed» sa Chuck i et intervju.
Jebsen-Birkhoffs teorem
Jebsen-Birkhoffs teorem er en konsekvens av Einsteins generelle relativitetsteori som sier at metrikken utenfor en sfærisk symmetrisk massefordeling som varierer med tiden, er den samme som når den er konstant. Da er den gitt ved Schwarzschilds løsning. Dette resultatet ble først funnet av den norske fysiker Jørg Tofte Jebsen i 1920 og av den amerikanske matematiker George David Birkhoff et par år senere. Teoremet betyr blant annet at en pulserende, kuleformet stjerne ikke vil emittere gravitasjonsbølger.
Fysisk betydning
Fra Newtons gravitasjonslov følger at tyngdekraften utenfor en sfærisk symmetrisk massefordeling er den samme som om hele massen var samlet i sentrum. Dette viktige resultatet går under navnet av Newtons skallteorem. Det betyr også at tyngdekraften innenfor et sfærisk symmetrisk skall må være null.
Da denne tyngdeloven og Coulombs lov i elektrostatikken har samme form, vil man her finne lignende konsekvenser. For eksempel vil det elektriske feltet utenfor en sfærisk symmetrisk ladningsfordeling være den samme som om hele ladningen var konsentrert i sentrum. Likedan vil feltet innenfor et ladet skall være null.
Jing (Xuancheng)
Jing (kinesisk: 泾县; pinyin: Jīng Xiàn) er et fylke i provinsen Anhui i Folkerepublikken Kina. Det ligger under byprefekturet Xuancheng.
Jebsen-Birkhoffs teorem
Fysisk betydning
Dette er også forklaringen av Jebsen-Birkhoffs teorem. Gravitasjonsstråling består av gravitoner som har spinn S = 2, mens den sfæriske massefordelingen har null spinn, selv om den varierer med tiden. Metrikken utenfor denne vil derfor være den samme som i det statiske tilfellet, det vil si være gitt ved Schwarzschild-metrikken.
Jing (Xuancheng)
Fylket hadde 360,723 innbyggere i 1999.
Jebsen-Birkhoffs teorem
Fysisk betydning
På samme måte er geometrien på innsiden av et kulesymmetrisk, massivt skall gitt ved Minkowski-metrikken såfremt det ligger utenfor Schwarzschild-radius for dette systemet.
Jing (Xuancheng)
Kulturminner
Det tidligere hovedkvarter for den nye fjerde armé (新四军军部旧址, Xīnsìjūn jūnbù jiùzhǐ), Shuixi-dobbelpagodene (水西双塔, Shuǐxī shuāng tǎ), den gamle arkitektur i Chaji (查济古建筑群, Chájì gǔ jiànzhùqún) og den gamle arkitektur i landsbyen  Huangtiancun (黄田村古建筑群, Huángtiáncūn gǔ jiànzhùqún) er oppført på Folkerepublikken Kinas liste over kulturminner.
Xuanpapir
Det edle kinesiske kalligrafi- og maleripapiret xuanpapir har sitt opphav i fylket Jing.
Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Jebsen-Birkhoffs teorem
Jebsens bevis
Det var under sitt opphold hos professor Carl Wilhelm Oseen ved Universitetet i Uppsala i 1920 at Jepsen kom frem til sitt teorem som ble publisert året etter. På den tiden var den eksakte løsningen av Einsteins gravitasjonsligning utenfor en kuleformet masse funnet av Karl Schwarzschild i 1916 av største betydning. Nesten samtidig ble en forbedret utgave av denne løsningen funnet av den nederlandske doktorgradsstudenten Johannes Droste. Det var dennes valg av koordinater som Jebsen gjorde bruk av da han ville undersøke hvordan løsningen så ut når man ikke lenger forlangte at den skulle være statisk.
Glomfjord Alpinsenter
Glomfjord alpinsenter ligger i Glomfjord i Meløy kommune i Nordland. Anlegget er drevet på dugnad, og ingen av de rundt 30 som arbeider i anlegget mottar lønn.
Jebsen-Birkhoffs teorem
Jebsens bevis
Birkhoffs bevis av teoremet ble publisert i 1923 i en lærebok som skulle få stor utbredelse. Det var nok grunnen til at hans navn alene i lang tid er blitt knyttet til teoremet. Men da hans bevis var mer abstrakt og i større grad basert på symmetriene i problemet, er det Jebsens mer direkte utledning som senere er den mest vanlig.